Sandra Nadal Vital

Sandra Nadal Vital (Iruñea, Nafarroa Garaia, 1990) artista plastikoa da, diseinatzailea. 2025eko Iruñeko sanferminetako Hogar Pamplonica kartel irabazlearen egilea izan zen.

 Bizitza 
Sandra Nadal Vital Batxilergo Artistikoa eta Barne Diseinua ikasi zituen Iruñeko Goi Mailako Arte eta Diseinu Eskolan, besteak beste. 

 Lan ibilbidea 
Diseinatzaile lan egiten du errotulazio enpresa batean eta, gainera, bere tailerra du artista grafiko gisa.

 Kartelgile 
Hiru aldiz aurkeztu da San Ferminetako kartel lehiaketara, 2013an aurkeztu zen lehen aldiz, eta azkar egin zuen ordukoa. Hurrengoan ere nahiko azkarra izan zen dena, baina landuagoa. Baina artistaren esanetan aurkeztu den bakoitzean lan gehiago egin du prozesu motelak baloratzen baititu. Hirugarrenean lortu du saria eta pozik agertu da.Nire obra nire hiriko jaietako kartela izatea oso garrantzitsua da; are gehiago aitonaren etxea han agertzea.

 Emakumeak sanfermin-kartelgile 
Sandra Nadal Vital San Fermin jaiak iragarri zituen bederatzigarren emakumea izan zen 2025. urtean,'Hogar Pamplonica' kartel irabazlearen aurretik izen femeninoek sinatu zituzten, 1974, 2004, 2006, 2013, 2016, 2018, 2019 eta 2022 urteetako kartelak. Proportzioa nabarmen murritza da gizonezko egileekin alderatuta, izan ere, bederatzi ediziotan baino ez ditu irabazi emakumezko batek, eta horietatik, behin baino gehiagotan, gizonezkoen sinadurekin batera egin dute. Emakumea horiek Francis Bartolozzi Sánchez (senar Pedro Lozano de Sotésekin), Marta Coronado Hernández, Cristina Calvo Viñuela, Elixabete Bordonaba Amatriain, Adriana Eransus Azpilicueta, Edurne Taínta Balda eta Olaia Merino Erviti.

 Sariak 

 2025ean Iruindarren etxea kartela aukeratu zuten irundarrek San Ferminen berri emateko, eEpaimahaiak kartelaren kalitate teknikoa nabarmendu zuen, olio pinturaz egindako proposamen «xumea» eta «iradokitzailea» zela adierazi zuten. Festak gertutik bizi dituztenen ohiko eszena bat transmititzen du lanak: arropak balkoietan eta leihoetan eskegita.

 Erreferentziak 

 Kanpo estekak 

Kategoria:Iruindarrak
Kategoria:Euskal Herriko diseinatzaileak
Kategoria:Emakume diseinatzaileak
Kategoria:Euskal Herriko artistak
Kategoria:Emakume artistak